চমক দিতে চলেছে ‘যশ রাজ ফিল্মস’! এক ফ্রেমে আনতে চলেছে আমির খান আর অমিতাভ বচ্চনকে। ‘ধুম থ্রি’এর পরিচালক বিজয় কৃষ্ণ আচার্য তাঁর নতুন ছবি ‘ঠগ’এর কাজ শুরু করতে চলেছেন। সেখানে আমিরের কাজ করার কথা প্রায় পাকা। এর আগে চরিত্রটি করার কথা ছিল হৃতিক রোশনের। চমক হল, ‘ঠগ’এ অমিতাভের কাজ করার কথা শোনা যাচ্ছে। এটা সত্যি হলে এই প্রথম আমির আর অমিতাভ একসঙ্গে কাজ করবেন। ‘ঠগ’এ আমিরের চরিত্রটা নাকি ‘টপোরি’র। এটা হলে ‘রঙ্গিলা’র পর ফের আমিরকে এই ধরনের চরিত্রে 
দেখা যাবে।